paragraph_text: Na samitu Organizacije afričkog jedinstva u Mogadišu 1974. predložio je predsjedniku Senghoru osnivanje nove stranke. Leopold se složio, te je iste godine osnovana Senegalska demokratska stranka. Prije nego što je izabran za predsjednika 2000. godine, natjecao se za taj položaj čak četiri puta. Često je uhićivan, čak i optužen za ubojstvo potpredsjednika Ustavnog vijeća, ali je optužba odbačena. Sudjelovao je u radu Vlade, ali je iz nje i izlazio.